బాక్సాఫీస్ వద్ద ఖైదీ నంబర్ 150 సినిమా ఎలాంటి ప్రభంజనాలు సృష్టిస్తోందో తెలిసిందే. సినిమా చూసిన చాలా మంది చాలా బాగుందని కితాబిచ్చారు. సినీ ప్రముఖులు కూడా చిరంజీవిలో ఏ మాత్రం చరిష్మా తగ్గలేదంటూ కొనియాడారు. తాజాగా ఆ జాబితాలో సునీల్ చేరాడు. చిరంజీవికి సునీల్ అభిమాని అన్న విషయం తెలిసిందే. తాజాగా చిరంజీవి 150వ సినిమా ఖైదీ నంబర్ 150ని సునీల్ చూశాడు. సినిమా చూశాక ఒక్క క్షణం కూడా రెప్పవాల్చలేదని చెప్పాడు. ఈ సందర్భంగా సునీల్ చిరును కలిసి అభినందనలు తెలిపాడు. ‘‘అన్నయ్య.. మీరు మా అందరికీ స్ఫూర్తి. నా లాంటి అభిమానులకు ఖైదీ నంబర్ 150 ఓ విందు. సినిమా చూస్తున్నంత సేపూ మిమ్మల్ని ఎక్కడ మిస్సవుతానోనని ఒక్క క్షణం కూడా రెప్ప వాల్చలేదు. మీరు మళ్లీ రీ ఎంట్రీ ఇచ్చి మమ్మల్ని ఆనందపరిచారు. సినిమాల్లోకి మళ్లీ వచ్చినందుకు థాంక్స్ అన్నయ్య’’ అంటూ చిరంజీవికి అభినందనలు తెలిపాడు సునీల్. కాగా, దానికి స్పందించిన చిరంజీవి.. ప్రతి ఒక్కరూ అదే చెబుతున్నారని, అభిమానుల మద్దతు లేకుండా ఈ స్టేజీకి తాను వచ్చి ఉండేవాడిని కాదని, ఖైదీనంబర్ 150ని అంత పెద్ద హిట్ చేసినందుకు కృతజ్ఞతలని చిరు చెప్పాడు.
baxafis vadda khaidi nambar 150 sinima elanti prabhanjanaalu srushtistondo telisinde. sinima chusina chala mandi chala bagundani kitaabichaaru. cinee pramukhulu kuudaa chiranjeevilo e maatram charishma taggaledantu koniyaadaaru. taajaagaa aa jaabitaalo suneel cheraadu. chiranjeeviki suneel abhimani anna vishayam telisinde. taajaagaa chiranjeevi 150va sinima khaidi nambar 150ni suneel chushadu. sinima chushaka okka kshanam kuudaa reppavalchaledani cheppaadu. ee sandarbhamgaa suneel chirunu kalisi abhinandanalu telipaadu. ‘‘annayya.. meeru maa andarikee sphurthy. naa lanti abhimaanulaku khaidi nambar 150 oo vindu. sinima chustunnanta sepoo mimmalni ekkada missavutanonani okka kshanam kuudaa reppa valchaledu. meeru malli ree entry ichi mammalni aanandaparichaaru. cinemalloki malli vachinanduku thanks annayya’’ antuu chiranjeeviki abhinandanalu telipaadu suneel. kaga, daaniki spandinchina chiranjeevi.. prati okkaruu adhe chebutunnarani, abhimaanula maddatu lekunda ee stageeki taanu vachi undevaadini kaadani, khaidinambar 150ni anta pedda hit chesinanduku krutagnatalani chiru cheppaadu.